CELEX: 32015D1377
Language: el
Date: 2015-08-07 00:00:00
Title: Εκτελεστική απόφαση (ΕΕ) 2015/1377 της Επιτροπής, της 7ης Αυγούστου 2015, σχετικά με μέτρο που έλαβε η Σουηδία σύμφωνα με την οδηγία 2006/42/ΕΚ του Ευρωπαϊκού Κοινοβουλίου και του Συμβουλίου για την απαγόρευση της διάθεσης στην αγορά δύο μηχανών κοπής και τεμαχισμού καυσόξυλων που κατασκευάζονται από την Bonnet AB [κοινοποιηθείσα υπό τον αριθμό C(2015) 5412] (Κείμενο που παρουσιάζει ενδιαφέρον για τον ΕΟΧ)

11.8.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 212/37
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2015/1377 ΤΗΣ ΕΠΙΤΡΟΠΉΣ
   της 7ης Αυγούστου 2015
   σχετικά με μέτρο που έλαβε η Σουηδία σύμφωνα με την οδηγία 2006/42/ΕΚ του Ευρωπαϊκού Κοινοβουλίου και του Συμβουλίου για την απαγόρευση της διάθεσης στην αγορά δύο μηχανών κοπής και τεμαχισμού καυσόξυλων που κατασκευάζονται από την Bonnet AB
   
      
         [κοινοποιηθείσα υπό τον αριθμό C(2015) 5412]
      
   
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2006/42/ΕΚ του Ευρωπαϊκού Κοινοβουλίου και του Συμβουλίου, της 17ης Μαΐου 2006, σχετικά με τα μηχανήματα και την τροποποίηση της οδηγίας 95/16/ΕΚ (1), και ιδίως το άρθρο 11 παράγραφος 3,
   Εκτιμώντας τα ακόλουθα:
   
               (1)
            
            
               Σύμφωνα με τη διαδικασία που προβλέπεται στο άρθρο 11 παράγραφος 2 της οδηγίας 2006/42/ΕΚ, η Σουηδία κοινοποίησε στην Επιτροπή μέτρο απαγόρευσης της διάθεσης στην αγορά μηχανών κοπής και τεμαχισμού καυσόξυλων των τύπων Bonnetklippen και Brännhultsklippen που κατασκευάζονται από την Bonnet AB, Surgatan, SE-602 28 Norrköoping, Σουηδία.
            
         
               (2)
            
            
               Οι μηχανές κοπής και τεμαχισμού καυσόξυλων φέρουν τη σήμανση «CE», σύμφωνα με την οδηγία 2006/42/ΕΚ.
            
         
               (3)
            
            
               Ο λόγος για τη λήψη του μέτρου ήταν η μη συμμόρφωση των μηχανών κοπής και τεμαχισμού καυσόξυλων με τις ουσιώδεις απαιτήσεις υγείας και ασφάλειας που ορίζονται στα σημεία 1.1.2 και 1.3.7 του παραρτήματος I της οδηγίας 2006/42/ΕΚ, σχετικά με τις αρχές ενσωμάτωσης της ασφάλειας και των κινδύνων που σχετίζονται με τα κινητά στοιχεία. Ειδικότερα, οι μηχανές δεν είχαν προστατευτικές ή άλλες διατάξεις για την προστασία από τους κινδύνους που προκαλούνται από τα κινητά μέρη και είναι δυνατή η πρόσβαση στην περιοχή κινδύνου κατά τη λειτουργία των μηχανών.
            
         
               (4)
            
            
               Η Σουηδία ενημέρωσε τον κατασκευαστή σχετικά με τις ελλείψεις. Ο κατασκευαστής έλαβε τα αναγκαία μέτρα για την απόσυρση των μη συμμορφούμενων προϊόντων από την αγορά.
            
         
               (5)
            
            
               Από την εξέταση των στοιχείων που υπέβαλε η Σουηδία επιβεβαιώνεται ότι οι μηχανές κοπής και τεμαχισμού καυσόξυλων των τύπων Bonnetklippen και Brännhultsklippen που κατασκευάζονται από την Bonnet AB, Surgatan, SE-602 28 Norrköoping, Σουηδία, δεν πληρούν τις ουσιώδεις απαιτήσεις υγείας και ασφάλειας που ορίζονται στην οδηγία 2006/42/ΕΚ και ότι αυτή η μη συμμόρφωση δημιουργεί σοβαρό κίνδυνο τραυματισμού για τους χρήστες. Ως εκ τούτου, είναι σκόπιμο να κριθεί δικαιολογημένο το μέτρο που έλαβε η Σουηδία.
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το μέτρο που έλαβε η Σουηδία για την απαγόρευση της διάθεσης στην αγορά δύο μηχανών κοπής και τεμαχισμού καυσόξυλων των τύπων Bonnetklippen και Brännhultsklippen που που κατασκευάζονται από την Bonnet AB, Surgatan, SE-602 28 Norrköoping, Σουηδία, είναι δικαιολογημένο.
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 7 Αυγούστου 2015.
      
         
            Για την Επιτροπή
         
         Elżbieta BIEŃKOWSKA
         
            Μέλος της Επιτροπής
         
      
   
   
      (1)  ΕΕ L 157 της 9.6.2006, σ. 24.